Lokað var hjá Ríkisskattstjóra í gær vegna starfsmannafundar og því engin afgreiðsla í boði.mbl.is / RAX Allar starfsstöðvar Ríkisskattstjóra voru lokaðar í gær vegna starfsmannafundar . Lokað var hjá Sjúkratryggingum frá kl. 13 á miðvikudaginn vegna starfsdags starfsmanna . Upphaflega voru starfsdagar bundnir við skóla en færst hefur í vöxt að opinberar stofnanir séu lokaðar á þennan hátt hálfan eða heilan dag einu sinni á ári . Á starfsdögum er eingöngu unnið að ýmsum innri málefnum stofnananna en lítil eða engin þjónusta veitt út á við . Margrét Hauksdóttir , forstjóri Þjóðskrár Íslands og formaður Félags forstöðumanna ríkisstofnana , segist telja að heimild til að loka opinberum stofnunum á þennan hátt sé á ákvörðunarvaldi forstöðumanna . Slíkt sé þó ekki gert nema í samráði við viðkomandi ráðuneyti . Leitast sé við að skerða þjónustu sem minnst og auglýsa lokunina með góðum fyrirvara á breiðan hátt , að því er fram kemur í Morgunblaðinu í dag .